CELEX: 31989D0648
Language: el
Date: 1989-12-18 00:00:00
Title: 89/648/ΕΟΚ: Απόφαση του Συμβουλίου της 18ης Δεκεμβρίου 1989 για την τροποποίηση της απόφασης 87/278/ΕΟΚ σχετικά με τη χρηματοδοτική συμμετοχή της Κοινότητας για τη βελτίωση των αναγκαίων μέσων επιτήρησης και ελέγχου για την εφαρμογή του κοινοτικού καθεστώτος διατήρησης των αλιευτικών πόρων

Avis juridique important

|

31989D0648

89/648/ΕΟΚ: Απόφαση του Συμβουλίου της 18ης Δεκεμβρίου 1989 για την τροποποίηση της απόφασης 87/278/ΕΟΚ σχετικά με τη χρηματοδοτική συμμετοχή της Κοινότητας για τη βελτίωση των αναγκαίων μέσων επιτήρησης και ελέγχου για την εφαρμογή του κοινοτικού καθεστώτος διατήρησης των αλιευτικών πόρων  

Επίσημη Εφημερίδα αριθ. L 380 της 29/12/1989 σ. 0067 - 0067

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Δεκεμβρίου 1989  για την τροποποίηση της απόφασης 87/278/ΕΟΚ σχετικά με τη χρηματοδοτική συμμετοχή της Κοινότητας για τη βελτίωση των αναγκαίων μέσων επιτήρησης και ελέγχου για την εφαρμογή του κοινοτικού καθεστώτος διατήρησης των αλιευτικών πόρων  (89/648/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η απόφαση 87/278/ΕΟΚ (2) προβλέπει ότι η Κοινότητα συμμετέχει στη χρηματοδότηση των δαπανών που θα πραγματοποιήσουν τα κράτη μέλη κατά τη διάρκεια της περιόδου από 1ης Ιανουαρίου 1988 μέχρι 31 Δεκεμβρίου 1989 για τη βελτίωση των αναγκαίων μέσων επιτήρησης και ελέγχου για την εφαρμογή του κοινοτικού καθεστώτος διατήρησης των αλιευτικών πόρων·  ότι οι εν λόγω ενέργειες αφορούν, ιδίως, την αγορά και την εγκατάσταση τεχνικού και ηλεκτρονικού εξοπλισμού·  ότι η εκτέλεση αυτών των ενεργειών καθυστέρησε λόγω του σύνθετου χαρακτήρα των εργασιών σχεδιασμού του εξοπλισμού, του οποίου τα χαρακτηριστικά πρέπει να είναι ιδιαιτέρως πολύπλοκα, ώστε να εξασφαλίζουν σίγουρη αποτελεσματικότητα για τον έλεγχο και την επιτήρηση·  ότι, ως εκ τούτου, οι σχεδιαζόμενες επενδύσεις δεν θα μπορέσουν να πραγματοποιηθούν εξ ολοκλήρου πριν από την 1η Ιανουαρίου 1990· ότι είναι λοιπόν αναγκαίο να παραταθεί η προβλεπόμενη προθεσμία ώστε να επιτραπεί, προς το συμφέρον της Κοινότητας, η ολοκλήρωση των σχεδιαζομένων εργασιών και να εξασφαλισθεί η χρηματοδοτική συμμετοχή της Κοινότητας στις σχετικές δαπάνες·  ότι οι προβλέψεις των επιλέξιμων δαπανών πρέπει να μπορούν να προσαρμοστούν σε συνάρτηση με τη διαπιστωθείσα εξέλιξη του κόστους· ότι θα πρέπει, ως εκ τούτου, να προβλεφθεί η δυνατότητα τροποποίησης της απόφασης της Επιτροπής σχετικά με την επιλεξιμότητα των δαπανών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 87/278/ΕΟΚ τροποποιείται ως εξής:  1. Στο άρθρο 1, η παράγραφος 2 αντικαθίσταται από το ακόλουθο κείμενο:  «2. Η Κοινότητα επιστρέφει, μέχρις ανωτάτου ορίου 10 εκατομμυρίων Ecu, το 50 % των επιλέξιμων δαπανών που θα πραγματοποιήσουν τα κράτη μέλη κατά τη διάρκεια της περιόδου από 1ης Ιανουαρίου 1988 μέχρι 31 Δεκεμβρίου 1990.»  2. Στο σημείο 4 του παραρτήματος προστίθεται η ακόλουθη φράση:  «Η Επιτροπή μπορεί να τροποποιήσει την απόφασή της για την επιλεξιμότητα των δαπανών, σε συνάρτηση με τη διαπιστωθείσα εξέλιξη του κόστους.»  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 18 Δεκεμβρίου 1989.  Για το Συμβούλιο  Ο Πρόεδρος  J. MELLICK  (1) Γνώμη που διατυπώθηκε στις 15 Δεκεμβρίου 1989 (δεν δημοσιεύθηκε ακόμη στην Επίσημη Εφημερίδα).  (2) ΕΕ αριθ. L 135 της 23. 5. 1987, σ. 31.